محمد سراج معروف

محمد سراج معروف (8 اپریل 1951ء – 25 دسمبر 2015ء)
وہ مکہ مکرمہ میں المسجد الحرام کے مؤذن رہے اور تقریباً چالیس برس تک اذان کی سعادت حاصل کرتے رہے۔ انھوں نے 1386ھ/1966ء میں غیر رسمی طور پر، صرف 12 برس کی عمر میں، اپنے والد کی نیابت میں اذان دینا شروع کی۔ ان کے والد سراج عبد الرحمن معروف بیماری کے باعث اذان نہیں دے سکتے تھے، چنانچہ محمد سراج نے یہ خدمت سنبھالی۔ بعد ازاں 1403ھ/1983ء میں انھیں باضابطہ طور پر مؤذن مقرر کیا گیا اور وہ وفات تک اس منصب پر فائز رہے۔بعد (34) سنة مؤذناً في المسجد الحرام؛ الشيخ محمد سراج معروف إلى رحمة الله، الرئاسة العامة لشؤون المسجد الحرام والمسجد النبوي.  وفاة مؤذن المسجد الحرام الشيخ محمد سراج، جريدة الرياض. 

 حیات و تعلیم 
محمد سراج معروف 8 اپریل 1951ء کو مكہ مكرمہ میں پیدا ہوئے۔ ابتدائی تعلیم مکہ کے مدارس الفلاح میں حاصل کی، متوسطہ تعلیم مدارس الفیصلیہ میں مکمل کی، جبکہ ثانوی تعلیم مدرسہ الشاملہ سے حاصل کی۔ بعد ازاں انھوں نے جامعہ ام القری کے کلیۃ الشریعہ میں اعلیٰ تعلیم حاصل کی۔

عملی زندگی کا آغاز وزارتِ صحت میں ملازمت سے کیا، تاہم اذان سے ان کا شغف بچپن ہی سے تھا۔ وہ اپنے والد اور اجداد کی اقتدا میں، جو مسجد الحرام کے مؤذن رہ چکے تھے، اذان سے گہرا تعلق رکھتے تھے۔ کم عمری میں وہ اپنے گھر کی چھت سے اذان دیا کرتے تھے۔

جب 1386ھ میں ان کے والد بیمار ہوئے تو انھوں نے ان کی نیابت میں مسجد الحرام میں اذان دینا شروع کی۔ 1403ھ میں انھیں باضابطہ طور پر مؤذن مقرر کیا گیا اور تقریباً 34 برس تک یہ خدمت انجام دیتے رہے۔ اپنی مؤذنی کے آخری سولہ برسوں میں وہ ہر پیر کے دن فجر کی اذان دینے کے لیے خاص طور پر معروف تھے۔أسباب وفاة مؤذن الحرم المكي الشيخ ” محمد سراج معروف “، المرسال. 
 وفات 
تصغیر|جنت المعلیٰ
محمد سراج معروف کا انتقال جمعہ 14 ربیع الاول 1437ھ بمطابق 25 دسمبر 2015ء کو رات نو بجے مستشفى النور تخصصی میں بیماری کے بعد ہوا۔
ان کی نمازِ جنازہ ہفتہ 15 ربیع الاول کو فجر کی نماز کے بعد ادا کی گئی اور انھیں مکہ مکرمہ کے تاریخی قبرستان جنت المعلیٰ میں سپردِ خاک کیا گیا۔

 حوالہ جات 

زمرہ:2015ء کی وفیات
زمرہ:1437ھ کی وفیات
زمرہ:مکی شخصیات